**Skimming** er et begrep som brukes om uautorisert kopiering betalingskort. Kortinformasjonen brukes da i kortsvindel. I Norge har problemene med kortsvindel økt kraftig mellom 2014 og 2018.

Skimming i minibank
-------------------

En avansert metode av skimming kan foregå i minibanker ved at svindlerne fester en liten kortleser som kopierer kortinformasjonen over kortleseren i minibanken. Denne type innretninger kan være meget sofistikerte og kan være veldig vanskelig å oppdage. Det er også vanlig at svindlerne monterer et kamera over tastaturet i minibanken for å filme inntastingen av PIN-koden. Kortinformasjonen som blir kopiert på denne måten blir vanligvis brukt til å produsere falske kort, som igjen brukes til minibankuttak eller varekjøp. Dette har blitt en veldig vanlig måte å kopiere kort på. Svindlerne kan i løpet av noen få timer kopiere hundrevis av kort og svindle bankene for millionbeløp.

Trådløs skimming
----------------

Trådløs skimming betyr at man med en NFC-leser kan lese og stjele kortopplysninger trådløst. Mange mobiltelefoner har i dag innebygde NFC-lesere, og det er også NFC-lesere som kobles til datamaskinen via USB. Metoden brukes for å stjele kortopplysninger til kontaktløse betalingskort. Kortopplysningene på kontaktløse kort er ukrypterte, noe som gjør at en svindlere kan lese kortopplysningene, selv om kortet ikke forlater offerets lommebok. Avlesningsavstanden er opptil 1 meter. Den tre- eller firesifrede sikkerhetskoden kan ikke leses trådløs. Det anslås at 43% av alle nettbutikker ikke krever en sikkerhetskode for å fullføre et kjøp.

Beskyttelse
-----------

Det er ingen måte for kortbrukere å beskytte seg mot skimming når svindlere har montert leserutstyr i en kasseterminal. Det er et slags beskyttelseskort som stopper trådløs skimming. Dette beskyttelseskortet inneholder en støysender som forstyrrer skimmingsutstyr og forhindrer kortlesing. Det finnes også spesielle lommebøker av metall som blokkerer kommunikasjonen mellom kontaktløs betalingskort og leseren.

Se også
-------

* Kortsvindel

Referanser
----------

1. ↑  «EVOLUTION OF CARD FRAUD IN EUROPE». *EVOLUTION OF CARD FRAUD IN EUROPE* **(engelsk)**. Besøkt 3. september 2018.
2. ↑  FBI (14.07.2011). «Taking a Trip to the ATM? Beware of ‘Skimmers’» (web) **(engelsk)**. FBI. Besøkt 31. juli 2012. «ATM skimming is a growing criminal activity that some experts believe costs U.S. banks hundreds of millions of dollars annually.»
3. ↑  Nyheter, SVT (26. april 2017). «Så kan tjuven skimma ditt nya bankkort». *SVT Nyheter* **(svensk)**. Besøkt 3. september 2018.
4. ↑  «Consumers Willing to Take Additional Security Steps to Prevent Online Fraud as E-Commerce Grows, Finds New American Express Survey | American Express». *about.americanexpress.com* **(engelsk)**. Arkivert fra originalen 3. september 2018. Besøkt 3. september 2018.
5. ↑  «SkimSafe kontaktløs kortbeskyttelse - Øvrige dataprodukter». *Elkjøp*. Besøkt 3. september 2018.

Eksterne lenker
---------------

* Her blir de pågrepet Bergens Tidende 25. juli 2010
* En film som viser hendelsesforløp i en skimmingsituasjon.
* Informasjonsside hos FBI.

|  |  |
| --- | --- |
| Oppslagsverk/autoritetsdata | Store Danske Encyklopædi
 |